Document ID: 32000R2452

Komisijas Regula (EK) Nr. 2452/2000
(2000. gada 7. novembris),
ar kuru groza Regulu (EK) Nr. 2808/98, ar ko paredz sīki izstrādātus noteikumus eiro agromonetārā režīma piemērošanai lauksaimniecībā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 15. decembra Regulu (EK) Nr. 2799/98, ar ko nosaka eiro agromonetāro režīmu [1], un jo īpaši tās 9. pantu,
tā kā:
(1) Regulas (EK) Nr. 2799/98 5. pantā ir paredzēta iespēja piešķirt agromonetāro kompensāciju par strukturāliem vai ar vidi saistītiem pasākumiem, ja valūtas maiņas kurss, ko piemēro noteicošajā dienā, ir zemāks par iepriekš piemēroto maiņas kursu.
(2) Minētie pasākumi ir definēti 10. pantā Komisijas 1998. gada 22. decembra Regulā (EK) Nr. 2808/98, ar ko paredz sīki izstrādātus noteikumus eiro agromonetārā režīma piemērošanai lauksaimniecībā [2], kurā grozījumi izdarīti ar Regulu (EK) Nr. 1410/1999 [3].
(3) Tomēr ar Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai, ar ko arī groza un atceļ konkrētas regulas [4], ievieš jaunus strukturālus un ar vidi saistītus pasākumus.
(4) Esošās atsauces attiecīgi ir jāpapildina ar tām, kas minētas Regulā (EK) Nr. 1257/1999.
(5) Šajā regulā paredzētie pasākumi ir saskaņā ar attiecīgo pārvaldības komiteju atzinumiem,
IR PIEŅĒMUSI ŠO REGULU.
1. pants
Regulas (EK) Nr. 2808/98 10. panta 3. punktam pievieno šādu tekstu:
"vai tiem, kas minēti Padomes Regulas (EK) Nr. 1257/1999 [5] II, IV, V, VI un VIII nodaļā."
.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 7. novembrī

Labels: 2
6